Ghid de utilizare WALKMAN
Imprimare
Prima pagină > Primii paşi > Înainte de a utiliza produsul > Înaintea primei utilizări

## Înaintea primei utilizări

Vă mulţumim că aţi achiziţionat acest „WALKMAN”.
Acest Ghid de utilizare explică modalitatea de a transfera fişiere video, foto, muzicale şi podcasturi la player, precum şi modul de folosire a diferitelor funcţii ale acestuia. Consultaţi acest Ghid de utilizare pentru a obţine informaţiile necesare.
Înainte de a începe utilizarea acestui player, asiguraţi-vă că citiţi secţiunea „Informaţii importante”, care conţine informaţii importante despre utilizarea playerului. Pentru a o putea citi, faceţi clic pe „Informaţii importante” în bara din partea stângă a ferestrei browserului.
De asemenea, „Quick Start Guide”, care este furnizat împreună cu playerul, conţine informaţii care sunt importante pentru dumneavoastră.
Pentru informaţii despre site-ul Web de asistenţă pentru clienţi, consultaţi [Detalii].

#### Despre numele modelelor menţionate în acest Ghid de utilizare

În funcţie de ţara/regiunea în care aţi achiziţionat playerul, este posibil ca unele modele să nu fie disponibile.

#### Despre sistemul de operare Windows şi Windows Media Player

Asiguraţi-vă că sistemul de operare este Windows XP (Service Pack 3 sau ulterior), Windows Vista (Service Pack 1 sau ulterior) sau Windows 7 (*1), precum şi că în computer este instalată versiunea 11 a programului Windows Media Player (Windows XP/Windows Vista), respectiv 12 (Windows 7).
Pentru detalii despre utilizare sau asistenţă privind Windows Media Player, consultaţi informaţiile despre Windows Media Player din următorul site Web:
http://support.microsoft.com/
(*1) [Mod compatibilitate] pentru Windows XP nu este acceptat.

#### Despre încărcarea bateriei

Este posibil ca, la momentul achiziţiei, bateria să nu fie încărcată. Consultaţi [Detalii] pentru informaţii privind modul de încărcare a bateriei.
Sus